b'\n_START_ARTICLE_\nPristani\xc5\xa1\xc4\x8de Rotterdam\n_START_PARAGRAPH_\nPristani\xc5\xa1\xc4\x8de Rotterdam (nizozemsko Haven van Rotterdam) je zelo veliko pristani\xc5\xa1\xc4\x8de v Rotterdamu, Nizozemska. Je najve\xc4\x8dje pristani\xc5\xa1\xc4\x8de v Evropi. V letih 1962\xe2\x88\x922002 je bilo najbolj prometno pristani\xc5\xa1\xc4\x8de na svetu. Ta naziv mu je prevzelo pristani\xc5\xa1\xc4\x8de Singapur in pozneje pristani\xc5\xa1\xc4\x8de \xc5\xa0anghaj._NEWLINE_Pristani\xc5\xa1\xc4\x8de ima povr\xc5\xa1ino 105 km\xc2\xb2 in dol\xc5\xbeino 40 km. Deli pristani\xc5\xa1\xc4\x8da so Delfshaven;  Maashaven/Rijnhaven/kompleks Feijenoord; pristani\xc5\xa1\xc4\x8da okrog Nieuw-Mathenesse; Waalhaven; Vondelingenplaat; Eemhaven; Botlek; Europoort, Nieuwe Waterweg, Scheur in Maasvlakte_NEWLINE_Pristani\xc5\xa1\xc4\x8de ima dolgo zgodovino, ki sega v pretelost do 14. stoletja. Ko se je Rotterdam pove\xc4\x8dal, je raslo tudi pristani\xc5\xa1\xc4\x8de. Zgradili so doke okrog reke Nieuwe Maas. _NEWLINE_Leta 2008 je prispelo 36.315 ladij, leta 2012 so pretovorili 441,5 milijona ton tovora, leta 2011 pa 11,87 milijona zabojnikov TEU.'